- Hindi News
- National
- होटल में ठहरा था सप्लाई मैनेजर, पुलिस ने बंद कमरा खुलवाया तो वहां मिली डेड बाडी
होटल में ठहरा था सप्लाई मैनेजर, पुलिस ने बंद कमरा खुलवाया तो वहां मिली डेड बाडी
पश्चिम बंगाल के सोनापुर जिला अंतर्गत श्रीनगर निवासी श्रीकांत दास घाेष (49) वहां की एक मशीन कंपनी में सप्लाई मैनेजर था। मशीन के आर्डर के सिलसिले में वह शुक्रवार की रात शहर पहुंचा था।
यहां उसने ट्रांसपोर्टनगर स्थित होटल महाराजा में कमरा बुक कराया था। उसे कमरा नंबर 205 उपलब्ध कराया गया था। रात में खाना खाने के बाद श्रीकांत दास उक्त कमरे में चला गया। इसके बाद से उसका कमरा नहीं खुला। होटल कर्मचारी शनिवार की दोपहर खाने के आर्डर के लिए पूछने गए तो भी कोई जवाब नहीं मिला। सोए होने की बात सोचकर कर्मचारी वापस आ गए। शाम को जब पुन: कर्मचारियों ने जाकर आवाज लगाई तो कोई जवाब नहीं मिला। इसकी जानकारी होटल संचालक को दी गई। जिसके बाद सीएसईबी चौकी प्रभारी ग्रहण सिंह को इसकी सूचना दी गई। पुलिस ने होटल से दूसरी चॉबी लेकर कमरे का बंद दरवाजा खुलवाया। जहां बाथरूम मंे श्रीकांत दास का शव पड़ा था। पुलिस ने मामले मंे मर्ग कायम किया।
हार्ट अटैक से मौत की आशंका
श्रीकांत दास शुक्रवार की रात होटल पहुंचा था। रात में खाना खाकर वह अपने कमरे में चला गया था। इसके बाद उसका शव बाथरूम में मिला। वह जिस कमरे में रुका था वह कमरा भी पुलिस को अंदर से बंद मिला था। इससे पुलिस आशंका जता रही है कि शुक्रवार की रात को ही हार्ट अटैक आने से श्रीकांत दास की मौत हुई होगी। हालांकि पोस्टमार्टम रिपोर्ट मिलने पर वास्तविकता का पता चलेगा।
tgl_Latn sot_Latn hin_Deva hin_Deva hin_Deva hin_Deva kas_Deva hin_Deva